RESOLUCIÓN PROVISIONAL ADMITIDOS/AS E EXCLUÍDOS/AS TÉCNICO/A DEPORTES
ADMINISTRACIÓN LOCAL — Municipal — Pontevedra (Persoal, oposicións, 11/12/2020)

A concellería delegada do Servizo de Persoal e Cultura, en data 01/12/2020 ditou a seguinte resolución: Publicadas no BOP núm.175, do 10 de setembro de 2020, as bases xerais e específicas que regulan a convocatoria de procesos selectivos para acceder a diversas prazas no Concello de Pontevedra incluídas na OEP do ano 2020, realizados os trámites pertinentes para a formación dos Tribunais cualificadores e finalizado o período establecido para a presentación de instancias (do 21/10/2020 ao 09/11/2020, ambos inclusive), esta Concellería delegada, de conformidade coas bases aprobadas e en exercicio das súas atribucións delegadas mediante Decreto da alcaldía de data 15/06/2019, Aprobar a lista provisional de aspirantes admitidos/as e excluídos/as ás probas de selección convocadas para a cobertura dunha praza de técnico/a de deportes do Concello de Pontevedra incluída na OEP 2020, pola quenda libre, segundo se relacionan a continuación: Os números cardinais sinalados xunto aos/ás aspirantes excluídos/as, relacionados/as para o proceso selectivo no punto anterior, identifícanse cos seguintes motivos de exclusión: (1) Por non acreditar a súa identidade mediante copia simple por ambos lados do DNI ou outro documento similar. (2) Por non asinar ou non presentar a súa solicitude de admisión ás correspondentes probas selectivas. De conformidade co previsto no artigo 68 da Lei 39/2015, do 1 de outubro do procedemento administrativo común das administracións públicas, os/as aspirantes excluídos/as ou aqueles/as que puideran resultar omitidos/as, por non figurar na relación provisional de admitidos/as ou de excluídos/as, disporán dun prazo de dez días hábiles, a partir do día seguinte ao da publicación da presente resolución no Boletín Oficial da Provincia, para poder emendar, de ser o caso, o defecto que motivou a excl usión. Para ditos efectos deberá presentarse a documentación correspondente no Rexistro Xeral deste Concello ou nas demais formas que determina o artigo 16 da Lei 39/2015, no prazo sinalado. Advírtese aos/ás interesados/as que, de non procederse á subsanación, en cada caso de que corresponda, serán declarados/as definitivamente excluídos/as. Concluído o prazo de 10 días para presentación de subsanacións ou reclamacións contra a presente resolución, de non presentarse reclamación algunha, a lista provisional de admitidos/as elevarase a definitiva. No suposto de que se produzan reclamacións deberá ditarse nova resolución, estimándoas ou desestimándoas. A resolución pola que se resolvan as reclamacións, aprobará a lista definitiva de admitidos/as e excluídos/as e publicarase no BOP e no Taboleiro de editos do Concello. O tribunal cualificador do proceso selectivo convocado quedará integrado da seguinte forma: - Don Vicente Gambau i Pinasa, presidente do Consello Xeral da Educación Física e Deportiva e profesor titular da Facultade de Ciencias do Deporte e da Educación Fïsica (UDC) da Coruña, sendo o seu suplente don Jose Carlos Castiñeira Piñeiro, secretario da Administración Municipal do Concello de Pontevedra. - Dona Marta de las Heras Rodríguez, xefa do Servizo de Patrimonio do Concello de Pontevedra, sendo a súa suplente dona Encarna Dapena Losada, xefa do Servizo de Educación e Promoción Económica do Concello de Pontevedra - Don Agustin Ignacio Espinilla Tablado, coordinador técnico de deportes do Concello de Arteixo, sendo a súa suplente dona Arume Alice Elizabeth Drets El Houary, profesora titular de educación física no IES Mahdia Arizaleta Labid. - Dona Marianita Jesus Anunciacio Caneva Santa Monica, pedagoga do Servizo de Educación e Promoción Económica do Concello de Pontevedra, sendo o seu suplente don José Luis Sarandeses Martínez, xefe do Servizo de Cultura do Concello de Pontevedra - Don Jose Angel Lago Filgueira, director técnico do Servizo de Deportes do Concello de Vigo, sendo a súa suplente dona Sandra Adriana Benaddou Deba, profesora titular de educación física no IES Torrente Ballester. Os/as membros/as do Tribunal cualificador poderán ser recusados/as, cando nos/as mesmos/as concorra algunha das circunstancias previstas para a abstención, de conformidade co establecido nos artigos 23 e 24 da Lei 40/2015, do 1 de outubro, do réxime xurídico do sector público. Así o ordena e dispón a concellería delegada no exercicio das súas atribucións delegadas, ante o secretario da administración municipal, que DA FE da precedente resolución” En Pontevedra, na data da sinatura electrónica A concelleira delegada do Servizo de Persoal e Cultura